# Sinabung

Mont Sinabung (en indonesi, Gunung Sinabung) és un estratovolcà d'andesita i de dacita de 2.460 msnm format en el Plistocè i situat a Sumatra Septentrional (Indonèsia). Fins a l'erupció del 29 d'agost de 2010, la darrera fumarola volcànica s'havia produït el 1912 i la darrera erupció volcànica del volcà feia 400 anys. Amb l'erupció del 2010, Sinabung s'uneix a la llista dels volcans que havien estat inactius durant un extens període, com és el cas de Fourpeaked (Alaska) o Eyjafjalla (Islàndia), que han entrat en erupció en els darrers anys.

## Geologia

Gran part del vulcanisme indonesi prové de l'Arc de la Sonda, creat per la subducció de la Placa australiana sota la Placa eurasiàtica. Aquest arc es limita al nord-oest nord al costat de les Illes Andaman i Nicobar, una cadena de volcans basàltics, i a l'est prop de l'Arc de la Banda, també creat per la subducció.
El Sinabung és un estratovolcà d'andesita i de dacita amb un total de quatre cràters volcànics, dels quals només un és actiu.

## Erupció de l'agost del 2010

El 29 d'agost de 2010, el volcà va experimentar una primera erupció menor després d'uns quants dies de sorolls. Va escopir cendra a l'atmosfera fins al llarg d'1,5 km i la lava va inundar el cràter volcànic. El volcà havia estat inactiu durant segles i l'erupció més recent que va ocórrer va ser aproximadament el 1600.
Segons va explicar el portaveu de l'Agència Nacional per a la Gestió de Desastres Indonesi, més de 27.000 persones van haver d'abandonar les seves llars de la zona propera al volcà. El govern va instal·lar tendes de campanya, cuines i banys d'emergència i també va repartir uns 7.000 màscares. Es va haver de cancel·lar un vol a causa del fum a l'aeroport de Sumatra Septentrional. Almenys hi ha haver dos morts i dos ferits.
El director de l'Agència de Vulcanologia va recomanar a les persones que vivien a la zona de risc en un perímetre de 6 quilòmetres que abandonin les seves cases. Un responsable de sanitat indonesi va informar que uns 2.470 evacuats pel volcà van presentar molèsties com ara inflamació del coll, diarrea i irritació dels ulls.
Dos dies després, el 31 d'agost, els afectats van poder començar a tornar a les seves cases. El director del centre de vulcanologia d'Indonèsia va detectar que la quantitat de fum es va reduir de manera significativa. Tot i que, el director de l'Agència Nacional per a la Mitigació de Desastres va dir que era massa aviat per dir si ja era segur i va informar que el magma encara era actiu, però no significava necessàriament que fos perillós.

## Referències

* ↑ Simkin, Tom; Volcanoes of the world. Ed. Hutchinson Ross Pub. Co. (1981). ISBN 978-0-87933-408-6
* 1 2 3 «Sinabung» (en anglès). Global Volcanism Program, Smithsonian Institution. Arxivat de l'original el 2009-04-13. [Consulta: 30 agost 2010].
* ↑ «10.000 evacuats a Sumatra després de l'erupció d'un volcà». El Periódico de Catalunya, 29-08-2010. [Consulta: 30 agost 2010].
* ↑ «Fourpeaked reported activity» (en anglès). Alaska Volcano Observatory. Arxivat de l'original el 2011-05-18. [Consulta: 30 agost 2010].
* ↑ «Mount Sinabung in Sumatra erupts» (en anglès). The Jakarta Post, 29-08-2010. Arxivat de l'original el 2010-08-31. [Consulta: 30 agost 2010].
* ↑ «Volcanoes of Indonesia: Highlights» (en anglès). Global Volcanism Program. Smithsonian Institution. Arxivat de l'original el 2009-07-02. [Consulta: 31 agost 2010].
* ↑ «Sinabung» (en anglès). Global Volcanism Program. Smithsonian Institution. Arxivat de l'original el 2009-04-13. [Consulta: 30 agost 2010].
* 1 2 «Volcano quiet for 400 years erupts in Indonesia». Associated Press, 2010.
* ↑ «10.000 evacuats a Sumatra després de l'erupció d'un volcà». El Periódico, 29-08-2010.
* ↑ «Evacuades més de 18.000 persones a Indonèsia per l'erupció després de 400 anys del volcà Sinabung». 3cat24.cat, 29-08-2010.
* 1 2 «Més de 12.000 evacuats per l'erupció d'un volcà a Indonèsia després de 400 anys d'inacció». Agència Catalana de Notícies, 29-08-2010.
* 1 2 3 4 «Més de 27.000 persones obligades a abandonar les seves llars a Sumatra». Europa Press, 30-08-2010.
* ↑ Arshad, Arlina «Thousands flee as Indonesian volcano erupts». AFP. Yahoo! News, 29-08-2010.
* ↑ «Evacuen a més de 12.000 persones per l'erupció d'un volcà a Indonèsia». Diari d'Andorra, 30-08-2010.
* ↑ «Tornen a les seves cases els indonesis evacuats pel volcà Sinabung». Europa Press, 31-08-2010.

## Enllaços externs

* Erupció d'un volcà a Indonèsia (Notícia). Telenotícies, TV3.
* Thousands flee Indonesia volcano (Reportatge televisiu). Al-Jazeera. (anglès)
* Podrien entrar en erupció els volcans de la Garrotxa?. Els matins, TV3.